open-index/open-wikipedia-markdown huggingface dataset:
Όλαφ Β΄ Μπιόρνσον

Ο **Όλαφ Β΄ Μπιόρνσον** ήταν σύμφωνα με τα *Σάγκας του Ερβαράρ* και τα *Σάγκας του Χάραλντ Χορφάγκρε* ημιμυθικός βασιλιάς της Σουηδίας την περίοδο (περί το 970 - περί το 975).  Ο Όλαφ ήταν γιος του ημιμυθικού βασιλιά της Σουηδίας Μπιορν Έρικσον, μετά τον θάνατο του πατέρα του συμβασίλευσε μαζί με τον αδελφό του Ερρίκο τον Νικηφόρο τον πρώτο ιστορικό βασιλιά της Σουηδίας. Με την σύζυγο του Ίνγκεμποργκ Θράντσνταττερ απέκτησε τον Στίρμπιορν τον Ισχυρό και την Γκύριντ της Σουηδίας σύζυγο του Χάραλντ Α΄ της Δανίας. Ο Όλαφ πέθανε δηλητηριασθείς από ένα γεύμα, ο αδελφός του Ερρίκος αντί να ανακηρύξει διάδοχο του τον γιο του Στίρμπιορν τον Ισχυρό προτίμησε τον αγέννητο γιο του Όλαφ Σκότκονουνγκ.  

## Παραπομπές


## Πηγές
*Fredrik Åhlander. "Kung Olof II Björnsson"
*Verner von Heidenstam. "Hjälmdis Rider Till Erik Segersäll"

## Εξωτερικοί σύνδεσμοι
*Στίρμπιορν ο Ισχυρός

Κατηγορία:Δυναστεία του Μούνσε
Κατηγορία:Ήμι-μυθικοί βασιλείς της Σουηδίας
Βομβοκού Αιτωλοακαρνανίας

Η **Βομβοκού** είναι ορεινός οικισμός της Ναυπακτίας στο νομό Αιτωλοακαρνανίας σε υψόμετρο 600 μέτρα. Σύμφωνα με το σχέδιο Καλλικράτης, μαζί με τον Άγιο Βασίλειο, τη Λεύκα Βομβοκού, τα Μάρμαρα και τη Μονή Αγίου Ιωάννου συναποτελούν την Τοπική κοινότητα Βομβοκούς που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 50 κάτοικους.

## Γεωγραφία - Ιστορία
Η Βομβοκού είναι κτισμένη στις νότιες πλαγιές του όρους Ριγάνι, προς τη δεξιά όχθη του χείμαρρου Σκα, με θέα προς τον Πατραϊκό και Κορινθιακό κόλπο.. Βρίσκεται Β.-ΒΔ. της Ναυπάκτου σε απόσταση 10 χλμ. Η περιοχή γύρω από το χωριό είναι λοφώδης, με χαμηλή βλάστηση και καλύπτεται από πουρνάρια, αγριελιές, σπάρτο, σχίνα, μυρτιές, αγριοαχλαδιές, κουτσουπιές κ.α. Η αρχική θέση του χωριού ήταν στη τοποθεσία "Ρούγα" (Παλιοχώρι) κοντά στην εκκλησία και αναφερόταν με το όνομα **Βομβοκοί**. Το 1912 ορίστηκε ως έδρα της ομώνυμης κοινότητας, το 1940 το όνομα του οικισμού διορθώνεται σε Βομβοκού, ενώ σύμφωνα με το σχέδιο Καποδίστριας, το 1997, ανήκε στον τότε Δήμο Ναυπάκτου.

### Απογραφές πληθυσμού

## Αξιοθέατα
Στην ευρύτερη περιοχή της Βομβοκούς και στην τοποθεσία "Άϊ Λιας" που διασχίζεται από το χείμαρρο Πυργουλάκη έχουν βρεθεί 7 αρχαίοι τάφοι. Έχουν βρεθεί πολλές ογκώδεις πέτρες, ορισμένες από τις οποίες είναι επεξεργασμένες και πιστοποιούν την ύπαρξη αρχαίου λατομείου, πιθανόν στα Μάρμαρα. Την περίοδο της τουρκοκρατίας, σύμφωνα με την προφορική παράδοση, στη θέση "Χρυσοσπηλιά" οι εύποροι Ναυπάκτιοι έκρυβαν τα πολύτιμα υπάρχοντά τους σε κοντινή σπηλιά της περιοχής. Στη θέση "Ανάθεμα", δυτικά του χωριού, υπάρχουν ερείπια από οχυρό και παρατηρητήριο (Στασιόνα) των Γερμανών που κατασκεύασαν την περίοδο της κατοχής. Τον Ιανουάριο του 2014 εγκαινιάστηκε και λειτουργεί Λαογραφικό Μουσείο.

### Μονή Αγίου Ιωάννου Προδρόμου Βομβοκούς
Το σημαντικότερο αξιοθέατο είναι η μονή Αγίου Ιωάννου Προδρόμου που αναφέρεται με την προσωνυμία "Βομβοκούς". Το μοναστήρι είναι γυναικείο, βρίσκεται ΒΔ. του χωριού σε πλάτωμα απότομης πλαγιάς του όρους Ριγάνι και απέχει περίπου 2 χλμ. Ιδρύθηκε τον 11ο αιώνα και ανοικοδομήθηκε περίπου το 1695 πάνω στα θεμέλια του παλιού ναού. Το καθολικό του είναι σταυροειδής ναός, τετρακιόνιος με τρούλο και περίτεχνη αγιογράφηση (τέλους 17ου αιώνα) μεγάλης ιστορικής αξίας. Την περίοδο της επανάστασης του 1821, το μοναστήρι, υπήρξε το αρχηγείο της στρατιωτικής δύναμης που συμμετείχε στον αποκλεισμό του Φρουρίου της Ναυπάκτου. Ο Γάλλος περιηγητής Φρανσουά Πουκεβίλ αναφέρει ότι το 1817 υπήρχαν έξι μοναχοί.

## Εξωτερικοί σύνδεσμοι
* Βομβοκού  από την ιστοσελίδα του Δήμου Ναυπακτίας 
* Βομβοκού από την ιστοσελίδα http://klepanafpaktias.blogspot.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Ματίας Γιόχανσον

Ο **Ματίας Γιόχανσον** (γεννημένος στις 16 Φεβρουαρίου 1992 στο Γιένσεπινγκ της Σουηδίας) είναι Σουηδός διεθνής ποδοσφαιριστής, ο οποίος αγωνίζεται ως δεξιός αμυντικός στον Απόλλων Καλυθιών.

## Καριέρα σε συλλόγους
Ξεκίνησε την καριέρα του στις ακαδημίες της Κάλμαρ. Το 2008 υπέγραψε επαγγελματικό συμβόλαιο στην πρώτη ομάδα της Κάλμαρ, με τη φανέλα της οποίας σημείωσε 41 συμμετοχές και ένα γκολ, μέχρι το 2012. Στις 27 Ιανουαρίου του ίδιου έτους μετεγγράφηκε στην Άλκμααρ για το ποσό του 1,5 εκατομμυρίου €, και υπέγραψε τετραετές συμβόλαιο. Αμέσως καθιερώθηκε στη βασική ενδεκάδα της ομάδας, ενώ το 2015 ανανέωσε το συμβόλαιό του για 2 χρόνια. Την περίοδο 2016–17 απώλεσε τη θέση του στην ενδεκάδα, δεν ανανέωσε το συμβόλαιό του με την Άλκμααρ και αποχώρησε μετά από 5 χρόνια στον ολλανδικό σύλλογο.

Την 1 Αυγούστου 2017 ήρθε στην Ελλάδα για λογαριασμό του Παναθηναϊκού. Παρόλο που στα τρία πρώτα του παιχνίδια δεν είχε καλή απόδοση, λόγω της αγωνιστικής απραξίας του την προηγούμενη χρονιά, κατάφερε να καταλάβει τη θέση του βασικού δεξιού οπισθοφύλακα, έπειτα από τη φημολογούμενη αποχώρηση του Ουσμάν Κουλιμπαλί. Στο τέλος της περιόδου 2017–18 κατέγραψε 21 συμμετοχές και 1 γκολ με τη φανέλα του Παναθηναϊκού. Το καλοκαίρι του 2020 δεν ανανέωσε το συμβόλαιό του με τους πράσινους και έφυγε ελεύθερος, έχοντας αγωνιστεί 63 φορές, πετυχαίνοντας 5 γκολ στη Σούπερ Λιγκ.

Στις 21 Ιουνίου 2021, υπέγραψε διετές συμβόλαιο στην Λέγκια Βαρσοβίας της Εκστρακλάσα. 

Στις 27 Μαρτίου 2024, ο Γιόχανσον υπέγραψε με την ΙΦΚ Γκέτεμποργκ συμβόλαιο έξι μηνών. 

## Διεθνής καριέρα
Είναι διεθνής με όλες τις ηλικιακές εθνικές ομάδες της Σουηδίας. Κλήθηκε στην Εθνική ανδρών Σουηδίας για πρώτη φορά το 2014.

## Τίτλοι
**Άλκμααρ**

* Κύπελλο Ολλανδίας: 2012-13

**Λέγκια Βαρσοβίας**

* Κύπελλο Πολωνίας: 2022-23

## Εξωτερικοί σύνδεσμοι
* Το διεθνές προφίλ του στο Voetbal  

## Παραπομπές


Κατηγορία:Σουηδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κάλμαρ ΦΦ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΑΖ Άλκμααρ
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Εθνικής Σουηδίας Κ17
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Εθνικής Σουηδίας Κ21
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Σούπερ Λιγκ 2 Ελλάδας
Φρειδερίκος Α΄ της Σαξονίας

Ο **Φρειδερίκος Α΄** ο *φιλόνικος* (γερμ.: *Friedrich I*, 11 Απριλίου 1370 – 4 Ιανουαρίου 1428) από τον Οίκο του Βέττιν ήταν μάργραβος του Μάισσεν (1407-28) και εκλέκτορας της Σαξονίας (1423-28).

## Βιογραφία
Ήταν ο πρωτότοκος γιος του Φρειδερίκου Γ΄ λαντγκράβου της Θουριγγίας και της Αικατερίνης, κόρης και κληρονόμου του Ερρίκου Δ΄ κόμη του Χέννεμπερκ.

Το 1407 απεβίωσε ο θείος του Γουλιέλμος Α΄ μάργραβος του Μάισσεν και τον διαδέχθηκε μαζί με τον αδελφό του Γουλιέλμο Β΄ και τον εξάδελφό του Φρειδερίκο Δ΄ λάντγκραβο της Θουριγγίας.

Στον Πόλεμο των Γερμανικών πόλεων του 1388 συμμάχησε με τον Φρειδερίκο Δ΄ μπουργκράβο της Νυρεμβέργης και το 1391 με το Τευτονικό Τάγμα εναντίον τού Βλαδίσλαου Β΄ της Πολωνίας. Υποστήριξε τον Ρούπερτ Γ΄ εκλέκτορα του Παλατινάτου στην διένεξή του εναντίον τού Βεντσεσλάβου της Γερμανίας, η οποία ξεκίνησε μάλλον επειδή ο Βεντσεσλάβος δεν έδωσε τελικά την αδελφή του Άννα για γάμο στον Ρούπερτ Γ΄, όπως είχε υποσχεθεί.

Ο κίνδυνος των Ουσσιτών για τη Γερμανία, ανάγκασε τον Φρειδερίκο Α΄ να συμμαχήσει με τον Σιγισμούνδο της Γερμανίας (αδελφό τού Βεντσεσλάβου) και ανέλαβε ηγετική θέση στον εναντίον τους πόλεμο. Στην αρχή είχε αξιοσημείωτη επιτυχία: το 1421 νίκησε στη μάχη του Μπρυξ. Για την εκτέλεση της επιχείρησης ο Φρειδερίκος Α΄ δαπάνησε μεγάλα χρηματικά ποσά, γι' αυτό και ο Σιγισμούνδος τού έδωσε εδάφη στη Βοημία και το χηρεύον δουκάτο της Σαξονίας-Βίτενμπερκ· το 1425 τον ενέδυσε σε επίσημη τελετή με το αξίωμα του εκλέκτορα.

Αυτό τον ενεθάρρυνε στον αγώνα του εναντίον των Ουσιτών και κάλεσε και άλλους Γερμανούς πρίγκιπες μαζί του, αλλά το 1426 στη μάχη του Άουσιχ ο στρατός του σχεδόν αφανίστηκε. Το 1425 απεβίωσε ο αδελφός του Γουλιέλμος Β΄ άγαμος και τον διαδέχθηκε στο Μάισσεν.

Το 1428 απεβίωσε στο Άλτενμπουργκ και τάφηκε -πρώτος αυτός από τον Οίκο του- στο πριγκιπικό παρεκκλήσιο του καθεδρικού του Μάισσεν. Το 1409 με τον αδελφό του Γουλιέλμο Β΄ ίδρυσαν το Πανεπιστήμιο της Λειψίας για τους φοιτητές της Πράγας, μετά τα γεγονότα του Δυτικού Σχίσματος.

## Οικογένεια
Νυμφεύτηκε το 1402 την Αικατερίνη των Γουέλφων, κόρη του Ερρίκου Α΄ του *Ήπιου*, δούκα του Μπράουνσβαϊγκ-Βόλφενμπυτελ και είχε τέκνα:
* Φρειδερίκος Β΄ 1412-1464, εκλέκτορας της Σαξονίας.
* Σιγισμούνδος 1416-1471, επίσκοπος του Βύρτσμπουρκ.
* Άννα 1421-1476, παντρεύτηκε τον Λουδοβίκο Α΄ λάντγκραβο της Έσσης.
* Αικατερίνη 1421-1476, παντρεύτηκε τον Φρειδερίκο Β΄ εκλέκτορα του Βρανδεμβούργου.
* Γουλιέλμος Γ΄ λάντγκραβος της Θουριγγίας.
* Ερρίκος 1422-1435 απεβ. 13 ετών, Αικατερίνη απεβ. μικρή.

## Πρόγονοι



## Πηγές
* Chisholm, Hugh, ed. (1911). "Frederick I., Elector of Saxony". Encyclopædia Britannica. 11 (11th ed.). Cambridge University Press, p. 59

## Παραπομπές


Κατηγορία:Οίκος των Βέττιν
Γάιος Σεμπρώνιος Γράκχος

Ο **Γάιος Σεμπρώνιος Γράκχος** (Λατινική γλώσσα: *Gaius Sempronius Gracchus*), γεννήθηκε το 154 π.Χ και πέθανε το 121 π.Χ. Ήταν αδελφός του Τιβέριου. Το 123 π.Χ. εκλέγεται *δήμαρχος* (tribunus plebis), δηλαδή εκπρόσωπος των πληβείων, και θέλησε να συνεχίσει την μεταρρυθμιστική πολιτική του αδελφού του.

## Μέτρα
Για να συντρίψει τους ευγενείς προσπάθησε να στηριχθεί όχι μόνο στο λαό, αλλά και στους ιππείς και στους συμμάχους τους.

Πολλαπλασιάζει τους κλήρους του ager publicus, της δημόσιας γης, και παρεμποδίζει την εγκατάσταση των ευγενών στις εύφορες περιοχές. Στους ιππείς παραχώρησε το δικαίωμα της δεκάτης στις νέες ασιατικές επαρχίες και το δικαίωμα της εισόδου στα δικαστήρια στο πλευρό των μελών της Συγκλήτου και τους όρισε ειδικές τιμητικές θέσεις στα θέατρα.

Φρόντισε ακόμη για την διευθέτηση των αγορών, για σιταποθήκες και τους δημόσιους δρόμους. Τα μέτρα αυτά τον βοήθησαν να επανεκλεγεί δήμαρχος το επόμενο έτος.

## Αντιδράσεις
Οι ευγενείς προσεταιρίστηκαν έναν άλλο δήμαρχο, τον Λίβιο Δρούσο και μέσω αυτού πρότειναν στον λαό ευνοϊκότερα μέτρα. Ο Γάιος έχασε τη δημοτικότητά του και γι' αυτό θέλησε να στηριχθεί στους Συμμάχους. Τον Μάιο του 122 π.Χ. πρότεινε να δοθούν στους κατοίκους του Λάτιου δικαιώματα Ρωμαίου πολίτη και σε άλλους συμμάχους να δοθούν τα δικαιώματα των Λατίνων.

## Αποτελέσματα
Οι ευγενείς ερέθισαν τον εγωισμό του ρωμαϊκού λαού, που δεν ήθελε να μοιραστεί τα προνόμιά του. Οι καινοτομίες του Γάιου θεωρήθηκαν ανόσια έργα και οι υποστηριχτές του τον εγκατέλειψαν. 

Προκλήθηκαν ταραχές, πολλοί οπαδοί του σκοτώθηκαν, ενώ ο ίδιος, για να μην συλληφθεί, διέταξε τον δούλο του να τον σκοτώσει το καλοκαίρι του 121 π.Χ.

## Παραπομπές


## Εξωτερικοί σύνδεσμοι
* 

Κατηγορία:Ρωμαίοι αξιωματούχοι
Κατηγορία:Ρωμαίοι πολιτικοί
Touch Too Much

Το **«Touch Too Much»** είναι τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στον έκτο δίσκο τους, *[[Highway to Hell]]*, το 1979, ο οποίος ήταν ο τελευταίος με τον Μπον Σκοτ, στα φωνητικά. Το 1980, κυκλοφόρησε και ως single, το οποίο μεταξύ άλλων κατάφερε να φτάσει στο νούμερο 29 των βρετανικών charts και στο νούμερο 34 των γαλλικών charts. Το κομμάτι παίχτηκε για πρώτη φορά ζωντανά στην εκπομπή *Top of the Pops*, στις 7 Φεβρουαρίου του 1980, 35 χρόνια αργότερα παίχτηκε ξανά στη μνήμη του Σκοτ. 

Το κομμάτι δεν ερμηνεύτηκε ποτέ ζωντανά με τον Μπράιαν Τζόνσον, ωστόσο, όταν αναγκάστηκε να αποχωρήσει από το συγκρότημα, το κομμάτι παίχτηκε ζωντανά στις 22 Μαΐου 2016, με τον Axl Rose στα φωνητικά. Το τραγούδι έχει υποστεί διασκευή από τους Cactus Jack, το 2002. Ενώ χρησιμοποιήθηκε και σε βιντεοπαιχνίδια της σειράς *[[Grand Theft Auto]]*.

## Παραπομπές


## Εξωτερικοί σύνδεσμοι
* Touch Too Much στο YouTube

Κατηγορία:Τραγούδια του 1979
Κατηγορία:Singles του 1980
Κατηγορία:Τραγούδια των AC/DC
Κατηγορία:Singles της Atlantic Records
Σοβιετική Δημοκρατία του Βόρειου Καυκάσου

Η **Σοβιετική Δημοκρατία του Βόρειου Καυκάσου** (ρωσικά: Се́веро-Кавка́зская Сове́тская Респу́блика, Severo-Kavkazskaya Sovetskaya Respublika, 7 Ιουλίου-Δεκέμβριος 1918) ήταν επικράτεια στο Βόρειο Καύκασο που συστάθηκε για την εδραίωση της Σοβιετικής εξουσίας κατά τη διάρκεια του Ρωσικού Εμφυλίου Πολέμου. Ήταν δημοκρατία της Ρωσικής ΣΟΣΔ, που δημιουργήθηκε από τη συγχώνευση της Σοβιετικής Δημοκρατίας του Κουμπάν-Μαύρης Θάλασσας, της Σοβιετικής Δημοκρατία της Σταυρούπολης και της Σοβιετική Δημοκρατίας του Τέρεκ. Η πρωτεύουσα ήταν το Αικατερινοντάρ, ωστόσο, στις 17 Αυγούστου 1918 ο εθελοντικός στρατός του Αντόν Ντενίκιν κατέλαβε το Αικατερινοντάρ και η πρωτεύουσα μετακινήθηκε στο Πιάτιγκορσκ. 

Μέχρι το τέλος του 1918, όταν η πλειοψηφία της επικράτειας της δημοκρατίας είχε καταληφθεί από τον Λευκό Στρατό, η Πανρωσική Κεντρική Εκτελεστική Επιτροπή κατάργησε τη δημοκρατία.

## Δείτε επίσης
* Ορεινή Δημοκρατία του Βορείου Καυκάσου
Κατηγορία:Καύκασος
Κατηγορία:Πρώιμες Σοβιετικές δημοκρατίες
Rock or Bust (τραγούδι)

Το "**Rock or Bust**" είναι ένα τραγούδι του αυστραλιανού hard rock συγκροτήματος AC/DC, το οποίο  συμπεριλήφθηκε στον δέκατο έκτο και ομώνυμο δίσκο του 2014. Το τραγούδι γράφτηκε εξ ολοκλήρου από τον Μάλκομ και τον Άνγκους Γιανγκ. Τον ίδιο χρόνο κυκλοφόρησε και ως single, το δεύτερο από τον εν λόγω δίσκο, το οποίο κυκλοφόρησε διαδικτυακά. Το single σημείωσε εισπρακτική επιτυχία, φτάνοντας στο νούμερο 8 του Mainstream Rock (*[[Billboard]]*) και στο νούμερο 29 των Hot Rock Songs. Κατά τ' άλλα έφτασε μέχρι και το νούμερο 28 στα βελγικά charts, στο νούμερο 42 των γαλλικών και στο νούμερο 47 των γερμανικών charts, μεταξύ άλλων. Για την προώθηση του κομματιού κυκλοφόρησε και video clip, στο οποίο όμως δεν συμμετείχε ο ντράμερ, Φιλ Ραντ, ο οποίος αντικαταστάθηκε από τον Μπομπ Ρίτσαρντς. 

## Παραπομπές


## Εξωτερικοί σύνδεσμοι
* Rock or Bust στο YouTube

Κατηγορία:Τραγούδια του 2014
Κατηγορία:Singles του 2014
Κατηγορία:Τραγούδια των AC/DC
Κατηγορία:Singles της Columbia Records
Φρειδερίκος Β΄ της Σαξονίας

Ο **Φρειδερίκος Β΄** o *ευγενής* (γερμ.: *Frederick II der sanftmütige*, 22 Αυγούστου 1412 - 7 Σεπτεμβρίου 1464) ήταν εκλέκτορας της Σαξονίας (1428-64) και λάντγκραβος της Θουριγγίας (1440-45).

## Βιογραφία
Ήταν ο πρωτότοκος γιος του Φρειδερίκου Α΄ εκλέκτορα της Σαξονίας και της Αικατερίνης των Γουέλφων, κόρης του Ερρίκου Α΄ δούκα του Μπράουνσβαϊγκ-Βολφενμπύτελ.

Διαδέχθηκε τον πατέρα του το 1428 μαζί με τους αδελφούς του Γουλιέλμο Γ΄, Ερρίκο και Σιγισμούνδο. Όπως ο πατέρας τους, ήταν πολέμιοι των Ουσιτών, αλλά το 1433 προσωρινά ειρήνευσαν. Το 1438 οδήγησε το στρατό της Σαξονίας σε νίκη στη μάχη του Ζέλνιτς εναντίον τους. Το ίδιο έτος έκανε την πρώτη Συνέλευση αντιπροσώπων της Σαξονίας, όπου, σε περίπτωση φορολογικών νεωτερισμών, έλαβαν το δικαίωμα σύγκλησης χωρίς την άδεια του ηγεμόνα.

Το 1435 απεβίωσε ο Ερρίκος και μετά (το 1440) ο Σιγισμούνδος πιέστηκε να παραιτηθεί και να γίνει επίσκοπος, έτσι ο Φρειδερίκος Α΄ έμεινε μόνος στην εξουσία. Το 1445 στο Άλτενμπουργκ μοίρασε με τον Γουλιέλμο Γ΄ την επικράτεια: ο Φρειδερίκος Β΄ έλαβε το ανατολικό μέρος, ενώ ο αδελφός του τη Θουριγγία (το Φραγκονικό μέρος). Τα μεταλλεία έμειναν κοινά. Ωστόσο διαφωνίες προκάλεσαν το επόμενο έτος τον Πόλεμο των Αδελφών της Σαξονίας, που τελείωσε το 1451 με την ειρήνη του Νάουμπουρκ. Το 1459 στο Έγκερ οι δύο αδελφοί έκαναν Συνθήκη με τον Γεώργιο Ποντιέμπραντυ της Βοημίας και καθόρισαν τα μεταξύ τους σύνορα να είναι τα βουνά Όρε και η μέση του Έλβα.

Το 1464 απεβίωσε στο Λάιπτσιχ (Λειψία) σε ηλικία 52 ετών και τον διαδέχθηκαν από κοινού οι δύο γιοί του. Το 1482 απεβίωσε ο Γουλιέλμος Γ΄ άτεκνος και η Θουριγγία πέρασε στα ανίψια του Ερνέστο και τον Αλβέρτο.

## Οικογένεια
Νυμφεύτηκε τη Μαργαρίτα των Αψβούργων, κόρη του Ερνέστου δούκα της Αυστρίας και είχε (επιζήσαντα) τέκνα:
* Αμαλία 1436-1501, παντρεύτηκε τον Λουδοβίκο Θ΄ δούκα της Βαυαρίας.
* Άννα 1437-1512, παντρεύτηκε τον Αλβέρτο Γ΄ Αχιλλέα εκλέκτορα του Βρανδεμβούργου. 
* Ερνέστος 1441-1486, εκλέκτορας της Σαξονίας. Οι απόγονοί του Ερνεστίδες συνέχισαν τον κύριο κλάδο.
* Αλβέρτος Γ΄ 1443-1500, δούκας της Σαξονίας. Ιδρυτής ιδιαίτερου κλάδου, αυτού των Αλβερτιδών.
* Μαργαρίτα 1444-1498, ηγουμένη στο Ζόισλιτς.
* Χέντβιχ 1445-1511, ηγουμένη στο Κβέντλινμπουρκ.
* Φρειδερίκος 1439-1451, Μαργαρίτα 1444-1498, Αλέξανδρος 1447, απεβίωσαν μικρά.

## Πρόγονοι


## Πηγές
* [Article in the ADB](http://mdz.bib-bvb.de/digbib/lexika/adb/images/adb007/@ebt-link?target=idmatch(entityref,adb0070780))
* Die Wettiner

## Αναφορές


Κατηγορία:Οίκος των Βέττιν
Ερνέστος της Σαξονίας

Ο **Ερνέστος** (γερμ.: *Ernst*, 24 Μαρτίου 1441 - 26 Αυγούστου 1486) από τον Οίκο των Βέττιν ήταν εκλέκτορας της Σαξονίας (1464-86). Οι απόγονοί του Ερνεστίδες συνέχισαν τον κύριο κλάδο του Οίκου.

## Βιογραφία
Ήταν ο πρωτότοκος (επιζήσας της ενηικίωσης) γιος του Φρειδερίκου Β΄ εκλέκτορα της Σαξονίας και της Μαργαρίτας των Αψβούργων, κόρης του Ερνέστου δούκα της Αυστρίας.

Το 1455 απήχθη με τον αδελφό του από τον ιππότη Κουντς φον Κάουφουνγκεν (ήταν η λεγόμενη *κλοπή των πριγκίπων*). Διαδέχθηκε το 1455 τον πατέρα του από κοινού με τον αδελφό του. Το 1482 κληρονόμησαν τη Θουριγγία από τον άτεκνο θείο τους Γουλιέλμο Γ΄. Το 1485 στη Λειψία (Λάιπτσιχ) συμφώνησαν τη διαίρεση της επικράτειας: ο Ερνέστος έλαβε το Βίτενμπερκ, τη βόρεια Θουριγγία, το Βόγκτλαντ και μέρη του Πλάισνερλαντ. Έδρα του διάλεξε το Βίτενμπερκ. Μερίμνησε για την ευημερία της χώρα και εισήγαγε σύνταγμα.

Ένα έτος μετά τη διαίρεση, έπεσε από το άλογο, με συνέπεια να αποβιώσει στο Κόλντιτς σε ηλικία 46 ετών. Τον διαδέχθηκαν οι γιοί του, πρώτα ο Φρειδερίκος Γ΄, που απεβίωσε το 1525 άγαμος και έπειτα ο Ιωάννης.

## Οικογένεια
Νυμφεύτηκε το 1460 την Ελισάβετ των Βίττελσμπαχ, κόρη του Αλβέρτου Γ΄ δούκα της Βαυαρίας και είχε τέκνα:
* Χριστίνα 1461-1521, παντρεύτηκε τον Ιωάννη της Δανίας.
* Φρειδερίκος Γ΄ 1463-1525, εκλέκτορας της Σαξονίας.
* Ερνέστος 1464-1513, αρχιεπίσκοπος του Μαγδεβούργου και επίσκοπος του Χάλμπερστατ.
* Αδαλβέρτος 1467-1484, διοικητής της αρχιεπισκοπής του Μάιντς.
* Ιωάννης 1468-1532, εκλέκτορας της Σαξονίας.
*Μαργαρίτα 1469-1528, παντρεύτηκε τον Ερρίκο Α΄ των Γουέλφων δούκα του Μπράουνσβαϊγκ-Λύνεμπουργκ.
* Βόλφγκανγκ π.1473-π.1478, απεβ. 5 ετών.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος των Βέττιν
Pringles

Η **Pringles** είναι μια αμερικανική μάρκα πατατών και σιτηρών βασισμένα σε στοιβασμένα τσιπς, η οποία εταιρεία ανήκει στην Kellogg's. Κυκλοφόρησαν αρχικά στο εμπόριο με την ονομασία "Pringle's Newfangled Potato Chips", πωλούνται σε περισσότερες από 140 χώρες και ήταν το τέταρτο δημοφιλέστερο σνακ μετά τα Lay's, τα Doritos και τα Cheetos το 2012, με 2,2% μερίδιο αγοράς παγκοσμίως, σε σύγκριση με το μερίδιο αγοράς των Lay's 6,7%. Το σνακ αναπτύχθηκε αρχικά από την Procter & Gamble (P&G), η οποία το πρώτο προϊόν το πούλησε το 1967. Η P&G πούλησε το εμπορικό σήμα στην Kellogg's το 2012.

## Παραπομπές


Κατηγορία:Τενεσί
Μονή Αγίου Ιωάννου Αιτωλοακαρνανίας

Η **Ιερά Μονή Αγίου Ιωάννου του Προδρόμου** βρίσκεται στην Ναυπακτία του Νομού Αιτωλοακαρνανίας και είναι κτισμένη σε πλάτωμα απότομης πλαγιάς στην ανατολική πλαγιά του όρους Ριγάνι. Απέχει 11,5 χλμ. Β.-ΒΔ. από τη Ναύπακτο και 3 χλμ. Β. της Βομβοκούς. Ακριβώς κάτω της βρίσκεται η χαράδρα απ’ όπου περνάει ο χείμαρρος Σκας που καταλήγει στη Ναύπακτο.  

## Ιστορία
Η ημερομηνία κτίσης της μονής δεν είναι ακριβής και πιθανολογείται ότι ιδρύθηκε τον 11ο αιώνα. Ανοικοδομήθηκε περίπου το 1695 πάνω στα θεμέλια του παλιού ναού. Οι πρώτες ιστορικές αναφορές για το μοναστήρι αυτό αρχίζουν το 1733, όταν την περίοδο της τουρκοκρατίας ο Σουλτάνος Μαχμούτ Α’ εξέδωσε φιρμάνι το οποίο αναγνώριζε το μοναστήρι, μαζί με αυτό της Βαρνάκοβας, ως νομικά πρόσωπα καθώς τα κτήματά τους βακούφικα, έτσι ώστε η ανανέωση των τίτλων κυριότητας να γίνεται αυτόματα στο όνομα του κάθε ηγουμένου, ο οποίος τα νεμόταν ως εντολοδόχος του μοναστηρίου. Το καθολικό του μοναστηριού είναι σταυροειδής ναός, τετρακιόνιος με τρούλο και περίτεχνη αγιογράφηση (τέλους 17ου αιώνα) μεγάλης ιστορικής αξίας. Την περίοδο της επανάστασης του 1821, το μοναστήρι, υπήρξε το αρχηγείο της στρατιωτικής δύναμης που συμμετείχε στον αποκλεισμό του Φρουρίου της Ναυπάκτου. Ο Γάλλος περιηγητής Φρανσουά Πουκεβίλ αναφέρει ότι το 1817 υπήρχαν έξι μοναχοί.

## Διοικητικά
Το 1940 αναγνωρίζεται για πρώτη φορά ως οικισμός με την ονομασία **Μονή Τιμίου Προδρόμου** και προσαρτάται στην κοινότητα Βομβοκούς, ενώ το 1961 καταργείται. Το 1971 ξανααναγνωρίζεται ως οικισμός Μονή Αγίου Ιωάννου και προσαρτάται στην κοινότητα Βομβοκούς. Σύμφωνα με το σχέδιο Καλλικράτης, μαζί με τον Άγιο Βασίλειο, τη Λεύκα Βομβοκού, τα Μάρμαρα και τη Βομβοκού συναποτελούν την Τοπική κοινότητα Βομβοκούς που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 11 κάτοικους. 

## Εξωτερικοί σύνδεσμοι
* Η Μονή τοῦ Τιμίου Προδρόμου Βομβοκοῦς  από την Ιερά Μητρόπολη Ναυπάκτου και Αγίου Βλασίου 
* Άγιος Ιωάννης Βομβοκούς από την ιστοσελίδα Lepanto 1571
* Ι. Μ. Αγ. Ιωάννου Προδρόμου (Βομβοκού Ναυπάκτου) στο https://www.youtube.com

## Δείτε επίσης
Μιχαήλ Παπαβαρνάβας, "Το καθολικό της Μονής Τιμίου Προδρόμου στη Βομβοκού Ναυπακτίας", από το βιβλίο "Ἐκκλησίες στήν Ἑλλάδα μετά τήν Ἅλωση Churches in Greece 1453 – 1850" - Επιμέλεια: Χαράλαμπος Μπούρας - Σταύρος Μαμαλούκος, τομ. 7, σελ. 195 - 205

## Παραπομπές


Ιωαννου
Αιτωλοακαρνανια
Κατηγορία:Μονές της Μητρόπολης Ναυπάκτου και Αγίου Βλασίου
The Jack

Το "**The Jack**" είναι ένα τραγούδι του αυστραλιανού hard rock  συγκροτήματος AC/DC, το οποίο συμπεριλήφθηκε στον δεύτερο δίσκο τους, ονόματι *[[T.N.T. (άλμπουμ)|T.N.T.]]*, ο οποίος κυκλοφόρησε την 1η Δεκεμβρίου 1975. Το κομμάτι γράφτηκε εξ ολοκλήρου από τον Μπον Σκοτ, τον Άνγκους Γιανγκ και τον Μάλκολμ Γιανγκ, όπως και τα υπόλοιπα τραγούδια του δίσκου. Οι στίχοι του τραγουδιού αφορούν μία γυναίκα, η οποία είχε γονόρροια  και που συνευρέθηκε με μέλη του συγκροτήματος (στην αυστραλιανή αργκό, *The Jack*, σημαίνει γονόρροια).

Αν και το εν λόγω τραγούδι δεν κυκλοφόρησε ποτέ σε single είναι ένα από τα πιο γνωστά τραγούδια του συγκροτήματος, έχοντάς το ερμηνεύσει ζωντανά περισσότερο από κάθε άλλο τραγούδι τους (ήτοι πάνω από 1700 φορές). Είναι δε χαρακτηριστικός ο τρόπος που το ερμηνεύουν ζωντανά καθώς διαρκεί παραπάνω από την αυθεντική έκδοσή του, με τον Άνγκους Γιανγκ να κάνει κατά κάποιον τρόπο στριπτίζ. Το κομμάτι αργότερα συμπεριλήφθηκε στην διεθνή έκδοση του High Voltage, στον compilation δίσκο τους *[[Bonfire]]* (1997) και στο box set *[[Backtracks]]* (2009), καθώς επίσης και σε όλα τα live άλμπουμ τους.

Το τραγούδι πλέον θεωρείται ένα από τα καλύτερα τους τραγούδια. Το *Ultimate Classick Rock *, σε λίστα του με τα 50 Σπουδαιότερα Τραγούδια των AC/DC, το κατέταξε στη 9η θέση. Στο *Ranker.com*, βρίσκεται στην 33η από όλα τα τραγούδια των AC/DC. Σε μία λίστα του *FasterLouder*, βαθμολογούνται και τα 175 τραγούδια των AC/DC, από το χειρότερο στο καλύτερο, με το The Jack, να βρίσκεται στην 24η θέση. Ενώ το *TeamRock*, επιλέγει τα 10 Σπουδαιότερα Τραγούδια των AC/DC, με τον Μπον Σκοτ στη φωνή και κατατάσσει το The Jack, στην 10η θέση.

## Παραπομπές


## Εξωτερικοί σύνδεσμοι
* The Jack  στο MetroLyrics.com
* The Jack στο YouTube

Κατηγορία:Τραγούδια του 1975
Κατηγορία:Τραγούδια των AC/DC
Ιωάννης της Σαξονίας (1468-1532)

:*Ο εκλέκτορας της Σαξονίας να μη συγχέεται με τον [[Ιωάννης της Σαξονίας (1498-1537)|Ιωάννη]] διάδοχο της Σαξονίας ή με τον [[Ιωάννης της Σαξονίας (1801-1873)|Ιωάννη]] βασιλιά της Σαξονίας.*

Ο **Ιωάννης** o *Σταθερός* (γερμ.: *Johann der Beständige*, 13 Ιουνίου 1468 - 16 Αυγούστου 1532) από τον Οίκο των Βέττιν ήταν εκλέκτορας της Σαξονίας (1525-32).

Έγινε διάσημος με την οργάνωση της Λουθηρανικής Εκκλησίας στο εκλεκτοράτο της Σαξονίας σε πολιτικό και διοικητικό επίπεδο. Βοηθήθηκε σε αυτό από τον Μαρτίνο Λούθηρο και το Σαξονικό αυτό πρότυπο σύντομα εφαρμόστηκε σε άλλες περιοχές της Γερμανίας. O Λούθηρος, όταν κόπηκε η οικονομική συνεισφορά από τη Ρώμη, στράφηκε στον Ιωάννη για κοσμικό αρχηγό και χρηματική υποστήριξη. 

## Βιογραφία
Ήταν ο δευτερότοκος γιος του Ερνέστου εκλέκτορα της Σαξονίας και της Ελισάβετ των Βίττελσμπαχ, κόρης του Αλβέρτου Γ΄ δούκα της Βαυαρίας.

Το 1525 διαδέχθηκε τον μεγαλύτερο, άτεκνο αδελφό του Φρειδερίκο Γ΄ εκλέκτορα της Σαξονίας. Συνέχισε αποφασιστικά την ίδια πολιτική τού αδελφού του υπέρ της προόδου της Προτεσταντικής Μεταρρύθμισης. Το 1527 ιδρύθηκε η Λουθηρανική Εκκλησία στην επικράτειά του με τον εκλέκτορα ως κύριο επίσκοπο. Στην Σμαλκαλδική Ένωση που συνέστησαν οι Προτεστάντες πρίγκιπες το 1530, έγινε ηγέτης και η σταθερότητα στην Ομολογία τους τον έκανε διάσημο. Οι χριστιανικές πεποιθήσεις του τον έκαναν δίκαιο στις πολιτικές του αποφάσεις. Στη στάση του προς τον Γερμανό βασιλιά ήταν εφεκτικός· ο ομοϊδεάτης του Φίλιππος λάντγκραβος της Έσσης πρότεινε πιο επιθετική πολιτική. 

Ήταν προστάτης του Λουθήρου και φίλος του. Ο εξέχων θεολόγος τον επαίνεσε για τη συμπεριφορά του στη Συνέλευση (Diet) του Άουγκσμπουργκ το 1530. Για τη διατήρηση της υπέρ της Μεταρρύθμισης πολιτικής τού αδελφού του και τη στερεότητα στον Προτεσταντισμό, αποκλήθηκε *σταθερός*. Το 1529 εκπροσώπησε τους Προτεστάντες στο Κοινοβούλιο (Reichstag) του Σπάϋερ. 

Το 1532 απεβίωσε στο Σβάινιτς σε ηλικία 64 ετών και τάφηκε, όπως και ο αδελφός του Φρειδερίκος, στο ναό του κάστρου στο Βίτενμπερκ. Το επιτύμβιο μνημείο φιλοτεχνήθηκε από τον Χανς Βίσερ. Η Ευαγγελική Εκκλησία της Γερμανίας τιμά την ανάμνησή του στις 16 Αυγούστου. Τον διαδέχθηκε ο πρωτότοκος γιος του Ιωάννης-Φρειδερίκος.

## Οικογένεια
Νυμφεύτηκε πρώτα το 1500 τη Σοφία, κόρη του Μάγκνους Β΄ δούκα του Μεκλεμβούργου και είχε τέκνα:
* Ιωάννης-Φρειδερίκος Α΄ εκλέκτορας της Σαξονίας.

Το 1503 απεβίωσε η Σοφία και ο Ιωάννης έκανε το 1513 δεύτερο γάμο με τη Μαργαρίτα, κόρη του Βάλντεμαρ ΣΤ΄ πρίγκιπα του Άνχαλτ-Κέτεν και είχε τέκνα:
* Μαρία 1515-1583, παντρεύτηκε τον Φίλιππο Α΄ δούκα της Πομερανίας.
* Μαργαρίτα 1518-1545, παντρεύτηκε τον Χανς Μπούζερ κύριο του Λήσταλ.
* Ιωάννης-Ερνέστος 1521-1553, δούκας της Σαξονίας-Κόμπουργκ.
* Ιωάννης 1519, απεβ. την ημέρα που γεννήθηκε.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος των Βέττιν
Crazy Train

Το "**Crazy Train**" είναι ένα τραγούδι του Άγγλου heavy metal τραγουδιστή Ozzy Osbourne, το οποίο συμπεριλήφθηκε στον πρώτο του σόλο δίσκο, *[[Blizzard of Ozz]]*, το 1980. Την ίδια χρονιά είχε κυκλοφορήσει και ως single, το πρώτο του ως σόλο τραγουδιστή και κατ'επέκταση το πρώτο του δίσκου. Το single έφτασε έως και το νούμερο 49 των βρετανικών charts, ενώ στα αμερικανικά Mainstream Rock (*[[Billboard]]*), έφτασε έως και το νούμερο 9. Αργότερα, όταν έγινε διαθέσιμο διαδικτυακά, πούλησε πάνω από 1.7 εκατομμύρια αντίτυπα, έως και το 2010. Το 1987, κυκλοφόρησε ξανά ως single, από ζωντανή εκτέλεση για την προώθηση του άλμπουμ Tribute, προς τιμήν του Ράντι Ρόουντς.
 
Το θέμα του τραγουδιού είναι η περιρρέουσα ατμόσφαιρα που επικρατούσε την περίοδο του Ψυχρού Πολέμου, ωστόσο πρέπει να είναι μεταφορικοί και περισσότερο να αναφέρεται στα δύο δύσκολα χρόνια που πέρασε ο Ozzy, αφότου έφυγε από τους Black Sabbath. Το κομμάτι έχει επαινηθεί για το riff, το οποίο είναι γραμμένο σε ελάσσονα κλίμακα, το οποίο πιστώνεται στον Ράντι Ρόουντς (όπως και το σόλο). Γενικότερα, τα μέρη της κιθάρας έχουν επαινηθεί, όπως για παράδειγμα το περιοδικό *Guitar World*, συμπεριέλαβε το σόλο του τραγουδιού στον κατάλογό του με τα Σπουδαιότερα Σόλο όλων των εποχών, κατατάσσοντας στην 9η θέση.  Το εν λόγω κομμάτι πρόκειται για ένα από τα γνωστότερα τραγούδια στη σόλο καριέρα του Ozzy.

Ο τηλεοπτικός σταθμός *VH1*, τοποθέτησε το τραγούδι 9ο στη λίστα του με τα 40 Σπουδαιότερα Metal Τραγούδια όλων των εποχών. Ο ίδιος σταθμός, το συμπεριέλαβε αυτή τη φορά στη λίστα του με τα 40 Σπουδαιότερα Hard Rock Τραγούδια όλων των εποχών, κατατάσσοντας το στην 23η θέση. Σε ψηφοφορία του ελληνικού *Metal Hammer*, το κομμάτι συμπεριλήφθηκε στα 200 Σπουδαιότερα Τραγούδια όλων των εποχών, καταλαμβάνοντας την 18η θέση. Μερικές από τις πιο γνωστές διασκευές του τραγουδιού έγιναν από τους The Flys. Το κομμάτι έχει χρησιμοποιηθεί και σε άλλα Μέσα. Για παράδειγμα, εμφανίστηκε στο soundtrack της ταινίας *[[Ghost Rider]]* (2007), ενώ, μεταξύ άλλων, είναι διαθέσιμο και σε παιχνίδια της σειράς βιντεοπαιχνιδιών *Guitar Hero*.

## Παραπομπές


## Εξωτερικοί σύνδεσμοι
* Crazy Train στο YouTube
* Crazy Train  στο MetroLyrics.com

Κατηγορία:Τραγούδια του 1980
Κατηγορία:Singles του 1980
Κατηγορία:Singles του 1987
Κατηγορία:Singles (ντεμπούτο)
Κατηγορία:Singles της Epic Records
Κατηγορία:Αντιπολεμικά τραγούδια
Κατηγορία:Τραγούδια διαμαρτυρίας
Κατηγορία:Τραγούδια του Ozzy Osbourne
Ιωάννης Φρειδερίκος Α΄ της Σαξονίας

Ο **Ιωάννης-Φρειδερίκος Α΄** ο *μεγαλόψυχος* (γερμ.: *Johann Friedrich I*, 30 Ιουνίου 1503 - 3 Μαρτίου 1554) από τον Οίκο των Βέττιν ήταν εκλέκτορας (1532-47), μετά δούκας (1547-54) της Σαξονίας, λάντγκραβος της Θουριγγίας (1532-47) και επικεφαλής της Σμαλκαλδικής Ένωσης. Έγινε ο προεξάρχων της Μεταρρύθμισης. 

## Βιογραφία
Ήταν ο πρωτότοκος γιος του Ιωάννη εκλέκτορα της Σαξονίας και της Σοφίας, κόρης του Μάγκνους Β΄ δούκα του Μεκλεμβούργου.

Η μητέρα του απεβίωσε 14 ημέρες μετά τη γέννησή του. Μορφώθηκε από τον Γεώργιο Σπαλατίν και τον εκτιμούσε σε όλη τη ζωή του. Ο Σπαλατίν ήταν μαθητής του Λουθήρου. Ο Ιωάννης-Φρειδερίκος Α΄ απέκτησε ικανή γνώση της ιστορίας και η βιβλιοθήκη του ήταν από τις μεγαλύτερες στη Γερμανία. Είχε προσωπική φιλία με τον Μαρτίνο Λούθηρο και αλληλογραφούσε μαζί του, όταν ο πάπας αφόρισε τον Λούθηρο με βούλα του.

Στην Αυλή του ο Βάιτ Βάρμπεκ, με αφορμή τις προετοιμασίες τού γάμου τού εκλέκτορα, μετάφρασε το γαλλικό ρομάντσο "Η ιστορία αγάπης της ωραίας Μαγκελόνης και του Πέτρου κόμη της Προβηγκίας", όπου στοιχεία τού έργου που αναφέρονται στον Καθολικισμό, έχουν αφαιρεθεί.

## Οικογένεια
Νυμφεύτηκε το 1527 τη Σίβυλλα των Λα Μαρκ, κόρη του Ιωάννη Γ΄ δούκα της Κλέβης και είχε τέκνα:
* Ιωάννης Φρειδερίκος Β΄ 1529-1595, δούκας της Σαξονίας.
* Ιωάννης-Γουλιέλμος 1530-1573, δούκας της Σαξονίας-Βαϊμάρης.
* Ιωάννης-Φρειδερίκος Γ΄ 1554-1565, δούκας της Σαξονίας.
* Ιωάννης-Ερνέστος 1535, απεβ. νήπιο.

## Πρόγονοι

## Παραπομπές


## Πηγές
* Jackson, Samuel Macauley, ed. (1914). "article name needed". New Schaff–Herzog Encyclopedia of Religious Knowledge (third ed.). London and New York: Funk and Wagnalls. [1]
* A. Beck, Johann Friedrich der Mittlere, 2 vols., Weimar, 1858
* F. von Bezold, Geschichte der deutschen Reformation. Berlin, 1886
* World History at Korean Minjok Leadership Academy

## Εξωτερικοί σύνδεσμοι
* 

Κατηγορία:Οίκος των Βέττιν
Μοϊά

Η **Μοϊά **(καταλανικά: Moià) είναι δήμος στην ''κομάρκα ''Μοϊανές της Καταλονίας στην Ισπανία. Από τον Μάιο του 2015 είναι η πρωτεύουσα της νέας κομάρκας Μοϊανές, ενώ προηγουμένως ανήκε στην κομάρκα Μπαζές. Ο δήμος έχει έκταση 75,3 τ.χλμ. και πληθυσμό 5.760 κατοίκων το 2014.

## Παραπομπές


## Εξωτερικοί σύνδεσμοι
* 
* Κυβερνητικές σελίδες δεδομένων (Καταλανικά)

Κατηγορία:Πόλεις της Καταλονίας
Ιωάννης Β΄ της Σαξονίας-Βαϊμάρης

Ο **Ιωάννης Β΄**, γερμ. Johann II (22 Μαΐου 1570 - 18 ουλίου 1605) από τον Οίκο των Βέττιν ήταν δούκας της Σαξονίας-Βαϊμάρης (1602-05).

## Βιογραφία
Ήταν γιος του Ιωάννη Γουλιέλμου δούκα της Σαξονίας-Βαϊμάρης και της Δωροθέας-Σουζάνας των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.

## Οικογένεια
Νυμφεύτηκε το 1593 τη Δωροθέα-Μαρία, κόρη του Ιωακείμ-Ερνέστου πρίγκιπα του Άνχαλτ και είχε τέκνα:
* Ιωάννης-Ενέστος Α΄ 1594-1626, δούκας της Σαξονίας-Βαϊμάρης.
* Φρειδερίκος 1596-1622, δούκας της Σαξονίας-Βαϊμάρης.
* Γουλιέλμος 1598-1662, δούκας της Σαξονίας-Βαϊμάρης.
* Αλβέρτος Δ΄ 1599-1644, δούκας της Σαξονίας-Άιζεναχ.
* Ιωάννης-Φρειδερίκος πρίγκιπας της Σαξονίας-Βαϊμάρης.
* Ερνέστος Α΄ 1601-1675, δούκας της Σαξονίας-Γκότα.
* Βερνάρδος 1604-1639, πρίγκιπας της Σαξονίας-Βαϊμάρης και στρατηγός.
* Φρειδερίκος-Γουλιέλμος 1603-1619 απεβ. 16 ετών, Ιωάννης 1597-1604 απεβ. 7 ετών, Χριστιανός-Γουλιέλμος 1595, θνησιγενής γιος 1598.

## Πρόγονοι

## Παραπομπές


## Πηγές
* Encyclopaedia Britanica
* Almanach de Gotha

## Εξωτερικοί σύνδεσμοι
* 

Κατηγορία:Οίκος των Βέττιν
Γουλιέλμος της Σαξονίας-Βαϊμάρης

Ο **Γουλιέλμος**, γερμ. Wilhelm (11 Απριλίου 1598 - 17 Μαΐου 1662) από τον Οίκο των Βέττιν ήταν δούκας της Σαξονίας-Βαϊμάρης (1620-62), της Σαξονίας-Άιζεναχ (1644-62) και επικεφαλής της Φρουτοφόρου Εταιρείας (1651-62).

## Βιογραφία
Ήταν ο τρίτος γιος του Ιωάννη Β΄ δούκα της Σαξονίας-Βαϊμάρης και της Δωροθέας-Μαρίας των Άνχαλτ, κόρης του Ιωακείμ-Ερνέστου πρίγκιπα του Άνχαλτ.

## Οικογένεια
Νυμφεύτηκε το 1625 με την Ελεονώρα-Δωροθέα, κόρη του Ιωάννη-Γεωργίου Α΄ πρίγκιπα του Άνχαλτ-Ντεσάου και είχε τέκνα:
* Ιωάννης-Ερνέστος Β΄ 1627-1638, δούκας της Σαξονίας-Βαϊμάρης.
* Αδόλφος-Γουλιέλμος 1632-1668, δούκας της Σαξονίας-Άιζεναχ.
* Ιωάννης-Γεώργιος Α΄ 1634-1686, δούκας της Σαξονίας-Άιζεναχ.
* Βερνάρδος Β΄ 1638-1678, δούκας της Σαξονίας-Ιένας.
* Δωροθέα-Μαρία 1641-1675, παντρεύτηκε τον Μαυρίκιο δούκα της Σαξονίας-Τσάιτς.
* Βιλελμίνη-Ελεονώρα 1636-1653 απεβ. 17 ετών, Φρειδερίκος 1640-1656 απεβ. 16 ετών, Ιωάννης-Γουλιέλμος 1630-1639 απεβ. 9 ετών, Γουλιέλμος 1626.

## Παραπομπές


## Βιβλιογραφία
* Frank Boblenz: Zum Einfluß Wilhelms IV. von Sachsen-Weimar (1598–1662) auf die Entwicklung der Architektur in Thüringen. In: Residenzkultur in Thüringen vom 16. bis 19. Jahrhundert (PALMBAUM Texte: Kulturgeschichte; 8). Bucha bei Jena 1999, S. 114–137.
* Frank Boblenz: Ein Totenbildnis von Herzog Wilhelm IV. von Sachsen-Weimar (1598–1662) im schwedischen Schloss Skokloster. In: Weimar-Jena. Die große Stadt. Das kulturhistorische Archiv 5 (2012) H. 3, S. 220–227. ISSN 1869-7895
* Georg Philipp Harsdörffer: Fortpflantzung der hochlöblichen Fruchtbringenden Geselschaft: Das ist / Kurtze Erzehlung alles dessen / Was sich bey Erwehlung und Antrettung hochbesagter Geselschaft Oberhauptes / Deß ... Schmackhaften / ... zugetragen. Samt Etlichen Glückwünschungen / und Einer Lobrede deß Geschmackes. Endter, Nürnberg 1651 (Digitalizado)
* Gustav Lämmerhirt: Wilhelm (Herzog von Sachsen-Weimar). In: Allgemeine Deutsche Biographie (ADB). Band 43, Duncker & Humblot, Leipzig 1898, S. 180–195.
* Williams, Peter (2003), The Organ Music of J. S. Bach (2nd ed.), Cambridge University Press, pp. 296–297, ISBN 0-521-89115-9

## Εξωτερικοί σύνδεσμοι
* 

Κατηγορία:Οίκος των Βέττιν
Ιωάννης Ερνέστος Β΄ της Σαξονίας-Βαϊμάρης

Ο **Ιωάννης-Ερνέστος Β΄** (γερμανικά: Johann-Ernst II, 11 Σεπτεμβρίου 1627 - 15 Μαΐου 1683) από τον Οίκο των Βέττιν ήταν δούκας της Σαξονίας-Βαϊμάρης (1662-83).

## Βιογραφία
Ήταν ο πρωτότοκος γιος του Γουλιέλμου δούκα της Σαξονίας-Βαϊμάρης και της Ελεονώρας-Δωροθέας, κόρης του Ιωάννη-Γεωργίου Α΄ πρίγκιπα του Άννχαλτ-Ντεσάου.

## Οικογένεια
Νυμφεύτηκε το 1625 τη Χριστίνα-Ελισάβετ, κόρη του Ιωάννη-Χριστιανού δούκα του Σλέσβιχ-Χόλσταϊν-Σόντερμπουργκ (γιου τού Αλεξάνδρου) και είχε τέκνα:
* Άννα-Δωροθέα 1657-1704, ηγουμένη στο Κέντλινμπουρκ. 
* Βιλελμίνα-Χριστίνα 1658-1712, παντρεύτηκε τον Χριστιανό-Γουλιέλμο του Σβάρτσμπουρκ-Σόνντερσχαουζεν.
* Ελεονώρα-Σοφία 1660-1687, παντρεύτηκε τον Φίλιππο των Βέττιν δούκα της Σαξονίας-Μέρσεμπουργκ-Λάουχστετ.
* Γουλιέλμος-Ερνέστος 1662-1728, δούκας της Σαξονίας-Βαϊμάρης.
* Ιωάννης-Ερνέστος Γ΄ 1664-1707, δούκας της Σαξονίας-Βαϊμάρης.

## Βιβλιογραφία
* Ernst Wülcker: Johann Ernst, Herzog von Sachsen-Weimar. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 360–362.
* Karl Helmrich: Geschichte des Grossherzogthums Sachsen-Weimar-Eisenach, Weimar 1852, S. 102

## Παραπομπές


Κατηγορία:Οίκος των Βέττιν
Ιωάννης Ερνέστος Γ΄ της Σαξονίας-Βαϊμάρης

Ο **Ιωάννης-Ερνέστος Γ΄**, γερμ. Johann-Ernst III (22 Ιουνίου 1664 - 10 Μαΐου 1707) από τον Οίκο των Βέττιν ήταν δούκας της Σαξονίας-Βαϊμάρης (1683-1707).

## Βιογραφία
Ήταν γιος του Ιωάννη-Ερνέστου Β΄ δούκα της Σαξονίας-Βαϊμάρης και της Χριστίνας-Ελισάβετ, κόρης του Ιωάννου-Χριστιανού δούκα του Σλέσβιχ-Χόλσταϊν-Σόντερμπουργκ (γιου του Αλεξάνδρου).

## Οικογένεια
Νυμφεύτηκε πρώτα το 1685 τη Σοφία-Αυγούστα, κόρη του Ιωάννη ΣΤ΄ πρίγκιπα του Άνχαλτ-Τσερμπστ και είχε τέκνα:
* Ερνέστος-Αύγουστος Α΄ 1688-1748, δούκας της Σαξονίας-Βαϊμάρης & Άιζεναχ.
* Ιωάννα-Καρλόττα 1693-1751.
* Ελεονώρα-Χριστίνα 1689-1690, Ιωάννα-Αυγούστα 1690-1691, Ιωάννης-Γουλιέλμος 1686, απεβίωσαν νήπια.

Το 1694 απεβίωσε η Σοφία-Αυγούστα και ο Ιωάννης-Ερνέστος Γ΄ έκανε το ίδιο έτος δεύτερο γάμο με την Καρλόττα, κόρη του Φρειδερίκου Β΄ λαντγκράβου της Έσσης-Χόμπουρκ και είχε επιζόν τέκνο:
* Ιωάννης-Ερνέστος 1696-1715, πρίγκιπας της Σαξονίας-Βαϊμάρης.
* Μαρία-Λουίζα 1697-1704 απεβ. 7 ετών, Κάρολος-Φρειδερίκος 1695-1696 απεβ. 1 έτους, Χριστιανή-Σοφία 1700-1701 απεβ. 1 έτους.

## Πηγές
* "Organ Concerto No.1 in G Major, BWV 592", Marie-Claire Alain, *YouTube*

## Aναφορές


Κατηγορία:Οίκος των Βέττιν
Ριγάνι Αιτωλοακαρνανίας

Το **Ριγάνι**, επισήμως γνωστό ως **Ριγάνιο**, είναι ορεινό χωριό της Στερεάς Ελλάδας στη Ναυπακτία και την  Περιφερειακή Ενότητα Αιτωλοακαρνανίας.

## Γεωγραφία - Αξιοθέατα
Το Ριγάνι βρίσκεται στη μέση του όρους Ριγάνι ή Ορίγανον σε υψόμετρο 630 μέτρα, στη βορειοανατολική πλαγιά του και από αυτό προήλθε το σημερινό όνομά του. Το χωριό είναι κτισμένο επάνω στην επαρχιακή οδό Πιτσιναίικων - Φαμίλας, Β.-ΒΔ. της Ναυπάκτου σε απόσταση 22 χλμ. από αυτήν. Η παλιά ονομασία του, από την εποχή της τουρκοκρατίας, είναι *Βρόστιανη* και στη γύρω την περιοχή υπάρχουν ίχνη αρχαίας κατοίκησης, όπως τα ανθρωπόμορφα ειδώλια της νεολιθικής περιόδου που βρέθηκαν στην κορυφή του όρους Ριγάνι. Αρχαιότητες έχουν εντοπισθεί κατά μήκος του δρόμου Ριγάνι - Διάσελλο καθώς και στις τοποθεσίες "Κοκαλιάρα", "Λειβάδια", "Μπουφ" και "Εκκλησούλα" όπου βρέθηκε επιτύμβια στήλη, με την επιγραφή *“αυχένα ρονίνου”*. Άλλα αξιοθέατα είναι ο ενοριακός ναός της Κοίμησης της Θεοτόκου, κτισμένος το 1892, οι βρύσες και τα παραδοσιακά σπίτια με ξεχωριστό την οικία Ταμπάκη που έχει χαρακτηριστεί ως ιστορικό διατηρητέο μνημείο *"διότι αποτελεί χαρακτηριστικό δείγμα της τοπικής λαϊκής αρχιτεκτονικής σημαντικό για την μελέτη της ιστορίας της αρχιτεκτονικής στον Eλλαδικό χώρο"*. Στη τοποθεσία "Παλιόσταλος" είναι το ξωκκλήσι του Άϊ Λια και στην κορυφή Τσούκα, με υψόμετρο 842 μέτρα, ο Άϊ Γιώργης.

## Διοικητικά στοιχεία
Ως Βρόστιανη αναφέρεται επίσημα μετά την απελευθέρωση το 1835 στο ΦΕΚ 19Α - 07/12/1835 να προσαρτάται στον τότε  δήμο Ναυπάκτου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 206Α - 28/09/1927 μετονομάστηκε σε  Ριγάνι. Σύμφωνα με το σχέδιο Καλλικράτης, μαζί με τον Πόρο και το Διάσελλο συναποτελούν τη Τοπική Κοινότητα Ριγανίου που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή του 2011 ως κοινότητα έχει πληθυσμό 167 κατοίκους ενώ ως οικισμός 149.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Blitzkrieg Bop

Το  "**Blitzkrieg Bop**" είναι ένα τραγούδι του αμερικανικού punk rock συγκροτήματος Ramones, το οποίο συμπεριλήφθηκε στον ντεμπούτο δίσκο τους *[[Ramones (άλμπουμ)|Ramones]]*, το 1976. Το κομμάτι κυκλοφόρησε και ως single, το οποίο ήταν το ντεμπούτο single τους και κατ'επέκταση το πρώτο από τον εν λόγω δίσκο. Αν και πιστώνεται σε όλο το σχήμα, το κομμάτι γράφτηκε από τον  Τόμι Ραμόν και τον Ντι Ντι Ραμόν. Η δομή του κομματιού είναι αρκετή απλή, με ιδιαίτερα γνωστούς τους εναρκτήριους στίχους του: Hey! Ho! Let's go!, οι οποίοι ακούγονται ξανά στο τραγούδι. 

Πρόκειται για ένα από τα γνωστότερα τραγούδια του σχήματος, και βάσει του περιοδικού *[[Rolling Stone]]* είναι ένα από τα σπουδαιότερα τραγούδια όλων των εποχών, κατατάσσοντας το 92ο, στον κατάλογό του με τα 500 Σπουδαιότερα Τραγούδια. Το ίδιο περιοδικό, το 2008, το συμπεριέλαβε στη λίστα του με τα 100 Σπουδαιότερα Κιθαριστικά Τραγούδια όλων των εποχών, τοποθετώντας το στην 18η θέση.  Τον Μάρτιο του 2005, ο τηλεοπτικός σταθμός *[[VH1]]*, το κατέταξε στην 31η θέση, σε παρόμοιο κατάλογο με τον προηγούμενο. Ο ίδιος σταθμός, το 2009, το συμπεριέλαβε στον κατάλογό του με τα Σπουδαιότερα Hard Rock Τραγούδια όλων των εποχών, τοποθετώντας το στην 25η θέση.
 
## Παραπομπές


## Εξωτερικοί σύνδεσμοι
* Blitzkrieg Bop  στο MetroLyrics.com

Κατηγορία:Τραγούδια του 1976
Κατηγορία:Singles του 1976
Κατηγορία:Singles (ντεμπούτο)
Κατηγορία:Τραγούδια των Ramones
Κατηγορία:Τραγούδια με θέμα τον Β΄ Παγκόσμιο Πόλεμο
Ιωάννης Γουλιέλμος της Σαξονίας-Βαϊμάρης

Ο **Ιωάννης-Γουλιέλμος** (γερμ. *Johann-Wilhelm*, 11 Μαρτίου 1530 - 2 Μαρτίου 1573) από τον Οίκο των Βέττιν ήταν δούκας της Σαξονίας (1566-72) και μετά της Σαξονίας-Βαϊμάρης (1572-73).

## Βιογραφία
Ήταν γιος του Ιωάννη-Φρειδερίκου Α΄, εκλέκτορα της Σαξονίας, και της Σίβυλλας των Λα Μαρκ, κόρης του Ιωάννη Γ΄, δούκα της Κλέβης.

## Οικογένεια
Νυμφεύτηκε το 1560 τη Δωροθέα-Σουζάνα των Βίττελσμπαχ, κόρη του Φρειδερίκου Γ΄ εκλέκτορα του Παλατινάτου και είχε τέκνα:
* Φρειδερίκος-Γουλιέλμος Α΄ 1562-1602, δούκας της Σαξονίας-Βαϊμάρης.
* Ιωάννης Β΄ 1570-1605, δούκας τη Σαξονίας-Βαϊμάρης.
* Μαρία 1571-1610, ηγουμένη στο αββαείο του Κβέντλινμπουρκ.
* Σίβυλλα-Μαρία 1563-1569 απεβ. 6 ετών.

## Πρόγονοι

## Παραπομπές


## Πηγές
* Ernst Wülcker: Johann Wilhelm, Herzog zu Sachsen[permanent dead link]. In: Allgemeine Deutsche Biographie. Band 14, Duncker & Humblot, Leipzig 1881, pp. 343–350.
* Thomas Klein (1974), "Johann Wilhelm, Herzog von Sachsen-Weimar", Neue Deutsche Biographie (NDB) (in German), 10, Berlin: Duncker & Humblot, pp. 530–531
* Justus Lipsius: Oratio In funere illustrißimi principis ac Dn. D. Johannis Guilielmi Ducis Saxoniae Lantgravii Thuringiae, Marchionis Misniae, habita Ienae ad XII. Calend. April: Anno 1573, ohne Ort 1601 (Digitalisat der ULB Sachsen-Anhalt)

## Εξωτερικοί σύνδεσμοι
* 

Κατηγορία:Οίκος των Βέττιν
Μισανδρισμός

Ο **μισανδρισμός** ή **μισανδρία** είναι το μίσος, η περιφρόνηση ή η προκατάληψη απέναντι στους άντρες. Είναι παράλληλη σε μορφή με τον μισογυνισμό. Ο μισανδρισμός μπορεί να εκδηλωθεί με διάφορους τρόπους, συμπεριλαμβανομένων των διακρίσεων λόγω φύλου, της δυσφήμισης των ανδρών, της βίας κατά των ανδρών, της σεξουαλικής αντικειμενοποίησης των ανδρών, ή γενικότερα του μίσους, του φόβου, του θυμού και της περιφρόνησης των ανδρών.

Ο μισανδρισμός ταυτίζεται συχνά αλλά όχι απαραίτητα ορθώς με τον ακραίο φεμινισμό τρίτου και τέταρτου κύματος. 

Ακτιβιστές υπέρ των δικαιωμάτων των αντρών και άλλων μασκουλινιστικών οργανώσεων έχουν ασκήσει κριτική σε σημερινούς νόμους σχετικά με το διαζύγιο, την ενδοοικογενειακή βία και τους βιασμούς ως παραδείγματα συνταγματικού μισανδρισμού.

## Παραπομπές


Κατηγορία:Φύλο
Κατηγορία:Προκαταλήψεις
Κατηγορία:Μίσος
Κατηγορία:Διάκριση
Κατηγορία:Σεξισμός
Επαρχία Μους

Η **Επαρχία Μους** (Τουρκικά: Muş ili, Κουρδικά: Parêzgeha Mûşê) είναι μια επαρχία στην ανατολική Τουρκία. Έχει έκταση 8.196 τ.χλμ. στην και έχει πληθυσμό 406.886 κατοίκων σύμφωνα με την εκτίμηση του 2010, μειωμένος από τους 453.654 κατοίκους το 2000. Πρωτεύουσα της επαρχίας είναι η πόλη Μους. Μια άλλη πόλη στην επαρχία, το Μαλαζγκίρτ (*Μανζικέρτ*), είναι γνωστό για την Μάχη του Μανζικέρτ του 1071. Η πλειοψηφία του πληθυσμού της επαρχίας είναι Κούρδοι.

## Επαρχίες
Η επαρχία Μους διαιρείται σε 6 επαρχίες (η επαρχία πρωτεύουσας εμφανίζεται σε έντονα γράμματα):
* Μπουλανίκ
* Χάσκιοϊ
* Κορκούτ
* Μαλαζγκίρτ
* **Μους**
* Βάρτο

## Οικονομία
Ιστορικά, το Μους ήταν γνωστή για την παραγωγή σιταριού. Η επαρχία επίσης καλλιεργούσε ριζάρι, και οι ντόπιοι το διατηρούσαν χρησιμοποιώντας το για βαφή.Η περιοχή είχε επίσης ορυχεία αλατιού. Το 1920, η περιοχή είχε τόσο αλάτι που ειπώθηκε ότι είχε αρκετό για να τροφοδοτήσει την Ευρώπη και την Ασία.

## Παραπομπές


## Εξωτερικοί σύνδεσμοι
* Ιστοσελίδα του κυβερνήτη
* Πληροφορίες πρόγνωσης καιρού του Μους

Μους
Κατηγορία:Τουρκικό Κουρδιστάν
Somebody Put Something in My Drink

Το "**Somebody Put Something in My Drink**" είναι ένα τραγούδι του αμερικανικού punk rock συγκροτήματος Ramones, το οποίο συμπεριλήφθηκε στον ένατο δίσκο τους *[[Animal Boy]]*, του 1986. Αργότερα συμπεριλήφθηκε και στον compilation άλμπουμ τους *Ramones Mania*. Το τραγούδι το έγραψε ο ντράμερ του σχήματος Ρίτσι Ραμόν, στο οποίο περιγράφεται ένα περιστατικό, στο οποίο κάποιος του έδωσε ποτό που περιείχε LSD.

Αν και δεν κυκλοφόρησε ποτέ σε single, πρόκειται για ένα από τα γνωστά τραγούδια του σχήματος, το οποίο έχει διασκευαστεί πολυάριθμες φορές. Μερικοί από τους καλλιτέχνες που το έχουν διασκευάσει είναι οι  Children of Bodom, The Meteors, Plan 4, Nosferatu, Mortifer, Farben Lehre, Acid Drinkers, Reincidentes και Panx Romana. Το 2013, ο Ρίτσι Ραμόν, το επανηχογράφησε και το συμπεριέλαβε στον σόλο δίσκο του *Entitled*.

## Παραπομπές


## Εξωτερικοί σύνδεσμοι
* Somebody Put Something in My Drink  στο MetroLyrics.com

Κατηγορία:Τραγούδια του 1986
Κατηγορία:Τραγούδια των Ramones
I Wanna Be Sedated

Το "**I Wanna Be Sedated**" είναι ένα τραγούδι του αμερικανικού punk rock συγκροτήματος Ramones, το οποίο συμπεριλήφθηκε στον τέταρτο δίσκο τους, ονόματι *Road to Ruin*, του 1978. Αρχές του 1979, το τραγούδι, κυκλοφόρησε και ως single. Το τραγούδι γράφτηκε εξ ολοκλήρου από τον Τζόι Ραμόν. Πρόκειται για ένα από τα πιο γνωστά τραγούδια του συγκροτήματος. Το περιοδικό *[[Rolling Stone]]*, το συμπεριέλαβε στον κατάλογό του με τα 500 Σπουδαιότερα Τραγούδια όλων των εποχών, κατατάσσοντας το στην 145η θέση. To 1988, κυκλοφόρησε και video clip, σκηνοθετημένο από τον Μπιλ Φίσμαν. Το τραγούδι από τη στιγμή της κυκλοφορίας του έχει υποστεί δεκάδες διασκευές, ενώ έχει χρησιμοποιηθεί σε Μέσα, όπως στην τηλεόραση και στον κινηματογράφο.

## Παραπομπές


## Εξωτερικοί σύνδεσμοι
*I Wanna Be Sedated  στο MetroLyrics.com

Κατηγορία:Τραγούδια του 1978
Κατηγορία:Singles του 1979
Κατηγορία:Τραγούδια των Ramones
Mall (τραγούδι του Εουτζέντ Μπουσπέπα)

Το "**Mall**" (ελληνικά: Λαχτάρα) είναι ένα τραγούδι, γραμμένο και ερμηνευμένο από τον Αλβανό τραγουδιστή Εουτζέντ Μπουσπέπα. Το τραγούδι εκπροσώπησε την Αλβανία στη Eurovision 2018, αφού κέρδισε την 56η έκδοση του ''Festivali i Këngës και ήρθε 11ο στον τελικό με 184 βαθμούς.

## Παραπομπές


Κατηγορία:Τραγούδια του 2017
Κατηγορία:Διαγωνισμός Τραγουδιού Eurovision 2018
Εθνικοαναρχισμός

μικρογραφία|Το σύμβολο
Ο **Εθνικοαναρχισμός** είναι μια ριζοσπαστική, αντικαπιταλιστική, αντιμαρξιστική και αντικρατιστική ιδεολογία.

Οι λίγοι μελετητές που μελέτησαν τον εθνικοαναρχισμό κατέληξαν στο συμπέρασμα ότι αντιπροσωπεύει μια περαιτέρω εξέλιξη στη σκέψη της ακραίας δεξιάς και όχι μια νέα διάσταση.

## Παραπομπές


Κατηγορία:Αναρχισμός
Κατηγορία:Αντικαπιταλισμός
Indie Pop

Η **Ίντι Ποπ** (Indie Pop) είναι ένα είδος μουσικής το οποίο συνδυάζει guitar pop και DIY ethic σε αντίθεση με το ρεύμα της δημοφιλούς ποπ μουσικής. Προέκυψε ως εξέλιξη της post-punk μουσικής στα τέλη της δεκαετίας του 1970. Η Ίντι Ποπ είναι πιο μελωδική και ήρεμη από την Ίντι Ροκ (Indie Rock), ένα συγγενές είδος μουσικής.

Η Ίντι Ποπ αποτέλεσε μια πρωτοφανή διαφορά από τις απότομες και σοβαρές αποχρώσεις της ροκ μουσικής των προηγούμενων ετών, καθώς και μια απόκλιση από τη σύγχρονη ποπ μουσική. Συνδυάζοντας τις pop και τις punk επιρροές της, η Ίντι διαθέτει απλή ποιότητα αλλά και γλυκιά μελωδικότητα.

## Προέλευση
Οι όροι "Ίντι" και "Ίντι Ποπ" ήταν ταυτόσημοι στα τέλη της δεκαετίας του 1970. Με επιρροές από το ήθος της punk rock DIY, συγκροτήματα με κιθάρες δημιουργήθηκαν με βάση το νέο - τότε - δεδομένο, ότι μπορούσαν να ηχογραφήσουν και να κυκλοφορήσουν τη δική τους μουσική χωρίς την εμπλοκή κάποιας μεγάλης δισκογραφικής εταιρίας. 
Η ουσία της Ίντι μουσικής δε σταθεροποιήθηκε παρά μέχρι τα τέλη της δεκαετίας του 1980 και τις αρχές της δεκαετίας του 1990. Μεγάλη επιρροή άσκησε το ντεμπούτο της Αμερικανικής Ίντι Ποπ μπάντας "Beat Happening's" το 1985. Στις αρχές του 1990 η Αγγλική Ίντι Ποπ επηρέασε το χώρο και χωρίστηκε σε μερικά διαφορετικά ακόμα είδη.

## Συγγενή είδη
### [[Twee Pop]]
Η Τουί Ποπ είναι ένα υπο-είδος της ίντι. Χαρακτηριστικά του στοιχεία είναι οι αρμονίες γυναικείων και αντρικών φωνών και οι στίχοι για την αγάπη και τον έρωτα.

### [[Shibuya-kei]]
Η Σιμπούγια Κέι είναι ένα Ιαπωνέζικο είδος μουσικής του 1990 που υποστηρίχθηκε από τους λάτρεις της ίντι, με σημαντικότερο συγκρότημα- εκπρόσωπο το "Pizzicato Five".

### [[Chamber pop]]
Η Τσέιμπερ ποπ είναι ακόμα ένα ακόμα υπο-είδος της ίντι με πλούσια ενορχήστρωση. Είναι βαριά επηρεασμένο από τον Brian Wilson και τον Μπερτ Μπάκαρακ.

## Εξωτερικοί σύνδεσμοι
* 

Κατηγορία:Μουσικά είδη